text: Боряна Калейн с трети резултат на топка и първи два финала на Световното - Topsport.bg
  17.09.2019 15:46:03
  17.09.2019 15:46:07
  След като всички гимнастички изиграха своите композиции с обръчи и топки, станаха ясни и финалистките на тези два уреда на Световното първенство по художествена гимнастика.
  Във вчерашния ден Калейн получи 21,600 точки за обръча си по музика от "Фантомът от операта". Тя влиза във финала с последен осми резултат. Никол Зеликман влиза със седми резултат, който също е 21,600, но стойността ѝ на изпълнение е по-голяма.
  Днес Боряна изигра стабилно и съчетанието си с топка. За него тя бе оценена с 21,450, което е трети резултат на уреда.
  Другата представителка на България Катрин Тасева за съжаление не успя да намери място в нито един от двата финала. За обръча си по "Жената чудо" тя получи 20,400 точки, което е 18-а оценка. На топка тя допусна грешки и с 19,500 остана 21-а.
  Финалите на обръч и топка са тази вечер от 18:30 часа и ще бъдат предавани пряко по Нова спорт.
  Боряна Калейн с трети медал от Гран При в Тие
  Спортни новини / Още спорт / Гимнастика / Боряна Калейн с трети резултат на топка и първи два финала на Световното